
I.Vispārīgie jautājumi

1. Tukuma Vakara un neklātienes vidusskolas bibliotēka (turpmāk – Bibliotēka) ir Tukuma Vakara un neklātienes vidusskolas (turpmāk – Skolas) struktūrvienība. 

2. Bibliotēka ir reģistrēta Kultūras ministrijas reģistrā Bibliotēku likuma 8.pantā noteiktajā kārtībā.

3. Bibliotēkas darbības tiesiskais pamats ir Izglītības likums, Vispārējās izglītības likums, Bibliotēku likums, Latvijas Republikas Ministru kabineta noteikumi izglītības un bibliotēku nozarē, Skolas nolikums, kā arī šis reglaments.

II. Bibliotēkas darbības mērķi, pamatvirzieni un uzdevumi

4. Bibliotēkas darbības mērķi ir:

4.1. līdzdalība Skolas licencēto un akreditēto izglītības programmu īstenošanā atbilstoši valsts izglītības standartiem un mācību priekšmetu programmām;

4.2. darba organizācija atbilstoši valstī noteikto bibliotēku nozares standartu prasībām;

4.3. iekļaušanās kopējā bibliotēku informācijas sistēmā.

5. Bibliotēkas darbības pamatvirzieni ir:

5.1. izglītības programmu īstenošanai nepieciešamo mācību grāmatu, iespieddarbu un citu dokumentu komplektēšana, uzskaite, apstrāde, sistematizēšana, kataloģizēšana, klasificēšana un uzglabāšana;

5.2. pedagogu un izglītojamo informacionālā un bibliotekārā apkalpošana.

6. Bibliotēkas galvenie uzdevumi ir:

6.1. nodrošināt Bibliotēkas lietotājiem pieeju dažāda veida informācijai;

6.2. attīstīt izglītojamo informācijas atrašanas, iegūšanas, kritiskas izvērtēšanas un lietošanas prasmes;

6.3. veicināt izglītojamo patstāvīgas mācīšanās iemaņu veidošanos;

6.4. īstenot izglītojamo lasīšanas veicināšanas programmas un projektus;

6.5. atbalstīt pedagogus izglītības programmu īstenošanā un audzināšanas darbā. 

III. Bibliotēkas darba organizācija

7. Bibliotēkas bibliotekārs izstrādā Bibliotēkas lietošanas kārtību, kuru apstiprina Skolas direktors.

8. Bibliotēkas lietošanas kārtība nosaka:

8.1. Bibliotēkas lietotāju loku, viņu tiesības un pienākumus;

8.2. bibliotekārās un informacionālās apkalpošanas kārtību;

8.3. mācību grāmatu, iespieddarbu un citu dokumentu lietošanas kārtību;

8.4. mācību grāmatu, iespieddarbu un citu dokumentu vērtības atlīdzināšanas kārtību lietošanā nodoto mācību grāmatu, iespieddarbu un citu dokumentu sabojāšanas, nozaudēšanas u.c. gadījumos.
9. Bibliotēkas darba laiku saskaņā ar tarificēto bibliotekāru darba slodzi apstiprina Skolas direktors pēc bibliotekāra priekšlikuma.
IV. Bibliotēkas darbinieki

10. Bibliotēkas darbinieki ir viens vai vairāki bibliotekāri, kuru darba slodzi atkarībā no Skolas finansiālajām iespējām nosaka Skolas direktors. 
11. Par Skolas bibliotekāru var strādāt speciālists, kas ir ieguvis vai turpina iegūt augstāko pedagoģisko vai augstāko bibliotekāra izglītību un tālākizglītību normatīvajos aktos paredzētajā kārtībā.
12. Skolas bibliotekāra pienākumi:

12.1. izstrādāt Bibliotēkas reglamentu un Bibliotēkas lietošanas noteikumus;

12.2. ievērot bibliotēku darbību reglamentējošos dokumentus;

12.3. mērķtiecīgi izlietot valsts un pašvaldības piešķirto finansējumu;

12.4. organizēt un vadīt Bibliotēkas darbu;

12.5. sastādīt Bibliotēkas darba plānu;

12.6. pēc pieprasījuma savlaicīgi sniegt Bibliotēkas darbības un / vai statistiskās atskaites normatīvajos dokumentos noteiktajā kārtībā;

12.7. veikt Bibliotēkas krājuma organizēšanu (sistematizēšanu, klasificēšanu, kataloģizēšanu, bibliografēšanu un uzglabāšanu) atbilstoši bibliotekārā darba standartu prasībām;

12.8. regulāri veikt precīzu Bibliotēkas krājuma uzskaiti, izdarot ierakstus Bibliotēkas obligātajā dokumentācijā;

12.9. sadarbībā ar Skolas pedagogiem veikt Bibliotēkas krājuma izpēti, analīzi un saturisko atjaunošanu;

12.10. regulāri attīrīt Bibliotēkas krājumu no novecojušas, nolietotas un dubletu literatūras;

12.11. sadarbībā ar Skolas pedagogiem īstenot lasīšanas veicināšanas programmas;

12.12. nodrošināt operatīvu un kvalitatīvu Bibliotēkas pakalpojumu sniegšanu tās lietotājiem;

12.13. būt lojālam pret dažādām reliģijām, filozofiskiem un politiskiem uzskatiem;

12.14. sekot sanitāro normu, ugunsdrošības un tehniskā aprīkojuma drošības normu ievērošanai un savlaicīgai nepilnību novēršanai;

12.15. piedalīties bibliotēku darbinieku tālākizglītības un kvalifikācijas pilnveides pasākumos.

V. Bibliotēkas finansēšana

13. Bibliotēkas darbību un attīstību finansē no valsts un Tukuma novada Domes līdzekļiem:

13.1. no valsts budžeta līdzekļiem – bibliotekāru atalgojums un mācību grāmatu iegāde (normatīvajos aktos noteiktajā apjomā un kartībā);

13.2. no Tukuma novada Domes līdzekļiem – Bibliotēkas krājuma komplektēšana, tehniskais aprīkojums.

14. Bibliotēkai ir tiesības saņemt ziedojumus iespieddarbu un citu dokumentu, kā arī naudas līdzekļu, tehniskā aprīkojuma, mēbeļu un citu iekārtu veidā, kas uzskaitāmi normatīvajos aktos noteiktajā kārtībā.

VI. Bibliotēkas darbības izbeigšana

15. Bibliotēkas darbības izbeigšanas gadījumā Tukuma novada Dome lemj par mantas nodošanu citā pārvaldījumā.

16. Strīdi vai neskaidrības saskaņā ar Bibliotēku likumā noteikto kārtību risināmi Latvijas Bibliotēku padomē vai tiesā.

VII. Noslēguma jautājumi

17. Šis reglaments stājas spēkā 2009. gada 1. septembrī.

18. Atzīt par spēku zaudējušu 2007.gada 7.jūnijā apstiprināto Tukuma Vakara un neklātienes vidusskolas bibliotēkas reglamentu.

